उदयपुर/नई दिल्ली। समय पर सही टीडीएस या टीसीएस जमा नहीं कराने वालों पर अब आयकर विभाग 200 रुपए से एक लाख रुपए तक का जुर्माना लगाएगा। आयकर विभाग के एक वरिष्ठ अधिकारी ने बुधवार को नए दिशा-निर्देशों के बारे में जानकारी दी।
केंद्रीय प्रत्यक्ष कर बोर्ड (सीबीडीटी) ने देशभर में टीडीएस रेंज कार्यालयों से नए दिशा-निर्देशों का पालन कराने को कहा है। साथ ही इस नई व्यवस्था के बारे में टीडीएस काटने के लिए अधिकृत इकाइयों को सूचित करने को कहा है। बीते वित्त वर्ष 2012-13 में कुल कर संग्रह में 41% हिस्सा अकेले टीडीएस का था।
इसके तहत कुल 2,30,188 करोड़ रु. का टैक्स कलेक्शन हुआ था। जबकि इस दौरान प्रत्यक्ष करों से कुल कर वसूली 5,58,970 करोड़ रुपए की हुई थी। नए दिशा-निर्देशों के मुताबिक कोई सरकारी या निजी इकाई स्रोत पर टैक्स कटौती (टीडीएस) स्रोत पर टैक्स कलेक्शन (टीसीएस) को समय पर नहीं जमा कराती है तो उस पर रोज 200 रुपए जुर्माना होगा।
hin_Deva hin_Deva hin_Deva